text: Каля ста чалавек прыйшло на цэнтральную плошчу Берасця, каб зноў паказаць уладам – мы супраць будаўніцтва акумулятарнага заводу.
  Абноўлена. Праваабаронца Раман Кісляк паведаміў, што Сяргей Пятрухін, Аляксандр Кабанаў і Зміцер Андрасюк афіцыйна затрыманыя. На іх склалі пратаколы паводле арт. 23.34 КаАП («парушэнне парадку арганізацыі або правядзення масавых мерапрыемстваў»), кажа Кісляк.
  Да суду затрыманых памясцілі ў Берасцейскі ІЧУ. Таксама Belsat.eu стала вядома, што міліцыя масава наведвае анархістаў і шукае тых, хто ўчора правеў акцыю супраць заводу.
  На плошчу людзі выходзяць па нядзелях з лютага, і пакуль абыходзіцца без масавых затрыманняў, пры гэтым акцыі адбываўся пад пільным наглядам супрацоўнікаў міліцыі ў цывільным. Але ўлады ўсе ж аказваюць ціск на праціўнікаў заводу. Па інфармацыі якая паступала ад актывіста Аляксандра Кабанава вядома пра два выпадкі, калі людзей за ўдзел у акцыях звальнялі з працы.
  «Мы даем тыдзень уладам, калі людзей не ўзновяць на працы, мы прымем больш рашучыя дзеянні і агучым усю гэту інфармацыю», – кажа Аляксандр Кабанаў.
  Нагадаем, што самога актывіста некалькі раз затрымлівалі і прысуджалі вялікія штрафы ўдзел у акцыях.
  Пасля правядзення акцыі блогеры Аляксандр Кабанаў і Сяргей Пятрухін каля цэнтральнага рынку Берасця збіралі подпісы за адстаўку кіраўніцтва Берасцейскай вобласці, Берасця і Берасцейскага раёну, яны былі затрыманыя людзьмі ў цывільным, імі апынуліся супрацоўнікі берасцейскага АМАПу. Зараз іх прывезлі ў Ленінскі РАУС Берасця. Пятрухіна павялі ў само памяшканне, а Кабананаў і яшчэ адзін затрыманы Зміцер Андрасюк знаходзяцца ў машыне АМАПа. Мы будзем сачыць за развіццём падзей.
  Супрацоўнікі міліцыі часам ствараюць кур’ёзныя сітуацыі, мы распавядалі, як «ціхары» спрабавалі замаскавацца пад удзельнікаў пратэсту. Гэтым разам участковы Маскоўскага РАУСу Уладзімір Шмялёў даслаў 5 траўня аднаму з актывістаў позву ў міліцыю з патрабаваннем прыйсці ў апорны пункт 4 траўня. Тым часам дзёрзкую акцыю супраць заводу 5 сакавіка правялі анархісты.
  Беларускаму пісьменніку, дзяржаўнаму дзеячу Генадзю Бураўкіну сёння споўнілася б 82 гады. Глядзіце карткі Belsat.eu з цытатамі патрыёта і рупліўца беларушчыны.
  Колішні кіраўнік «БТ» з 2008-га года дапамагаў у стварэнні адзінага незалежнага тэлеканалу «Белсат», быў старшынём назіральнай рады. Сучасныя ўлады Беларусі не выкарысталі патэнцыялу дзяржаўнага дзеяча, ды і выбітнага паэта не ўганаравалі. Не было ў Генадзя Бураўкіна звання народнага паэта, але ён меў яшчэ больш – народную любоў і прызнанне.